U-I-11/12, U-I-16/12
Natisni
Opravilna št.:
U-I-11/12, U-I-16/12
Datum odločitve:
6. 9. 2012
ECLI:
ECLI:SI:USRS:2012:U.I.11.12
Akt:
Zakon o postopkih za uveljavitev ali odpustitev odgovornosti družbenikov za obveznosti izbrisanih gospodarskih družb (Uradni list RS, št. 87/11) (ZPUOOD), 1. in 3. do 18. čl.
Izrek:
Pobudi za začetek postopka za oceno ustavnosti 1. in 3. do 18. člena Zakona o postopkih za uveljavitev ali odpustitev odgovornosti družbenikov za obveznosti izbrisanih gospodarskih družb (Uradni list RS, št. 87/11) se zavržeta.
Evidenčni stavek:
Pobudnici nimata pravnega interesa, če ne izkažeta, da izpodbijana določba neposredno posega v njun pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
Nova kreditna banka Maribor, d. d., Maribor in Nova Ljubljanska banka, d. d., Ljubljana
Datum vloge:
17. 1. 2012
Vrsta odločitve:
sklep
Vrsta rešitve:
zavrženje
Dokument:
US29824
Dokument v PDF obliki:
U-I-11-12, U-I-16-12.pdf
149 KB
Prenesite datoteko
U-I-11/12-7
U-I-16/12-8
6. 9. 2012
SKLEP
Ustavno sodišče je v postopkih za preizkus pobud družbe Nova kreditna banka Maribor, d. d., Maribor, in družbe Nova Ljubljanska banka, d. d., Ljubljana, ki ju zastopa Odvetniška družba Rojs, Peljhan, Prelesnik & partnerji, o. p., d. o. o., Ljubljana, na seji 6. septembra 2012
sklenilo:
Pobudi za začetek postopka za oceno ustavnosti 1. in 3. do 18. člena Zakona o postopkih za uveljavitev ali odpustitev odgovornosti družbenikov za obveznosti izbrisanih gospodarskih družb (Uradni list RS, št. 87/11) se zavržeta.
OBRAZLOŽITEV
1. Pobudnici izpodbijata v izreku tega sklepa navedeni akt. Zatrjujeta, da je v neskladju s 33. in 155. členom Ustave. Svoj pravni interes utemeljujeta s postopki zoper družbenike gospodarskih družb, izbrisanih iz sodnega registra brez likvidacije. Predlagata, naj Ustavno sodišče izpodbijane določbe razveljavi.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Ustavno sodišče je že presojalo ustavnost ZPUOOD. Z odločbo št. U-I-307/11 z dne 12. 4. 2012 (Uradni list RS, št. 36/12) je odločilo, da se 1. do 17. člen razveljavijo. Razveljavitev pomeni, da se prekinjeni pravdni, izvršilni in upravni postopki, začeti zoper družbenike gospodarskih družb, izbrisanih iz sodnega registra brez likvidacije pred uveljavitvijo ZPUOOD, nadaljujejo in končajo po določbah zakona, na podlagi katerega so bili začeti. Zato pobudnici ne izkazujeta pravnega interesa za presojo 1. in 3. do 17. člena ZPUOOD.
4. Pobudnici izpodbijata tudi 18. člena ZPUOOD, ki ukinja odgovornost družbenikov za obveznosti gospodarske družbe, izbrisane iz sodnega registra brez likvidacije po uveljavitvi ZPUOOD. Vendar pa 18. člen ZPUUOD ne učinkuje neposredno. Zato bi ga pobudnici lahko izpodbijali le po izčrpanju pravnih sredstev zoper posamični akt, izdan na podlagi te določbe ZPUOOD, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82).
5. Ker pobudnici ne izkazujeta pravnega interesa za začetek postopka za oceno ustavnosti izpodbijanih določb ZPUOOD, je Ustavno sodišče njuni pobudi zavrglo.
6. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodnika dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik